jkorsvik/nowiki_second_scrape_merged huggingface dataset:
Salving

Salving er en seremoniell handling som innbefatter bruk av salve eller olje til å smøre eller helle på noen eller noe. Seremonien kan ha ulike betydninger, men i flere tilfeller har salving vært et tegn på at noen innsettes i en spesiell stilling.
Ifølge Bibelen ble salve brukt i flere tilfeller da kongene i oldtidens Israel ble innsatt, som da Saul og David ble salvet av Samuel. En slags salving ble også utført når prester ble innsatt i sin stilling. Betegnelsen Messias kommer fra det hebraiske Masjíach, som betyr «den salvede».
Noen ganger har kongelige personer blitt salvet som en del av kroningen, noe som også har vært vanlig i Europa. I Danmark ble konger i en lang periode salvet snarere enn kronet i kirken; de hadde allerede på seg kronen når de møtte opp. I Norge fant det sted siste gang da Haakon VII og Maud ble kronet i 1906. I Storbritannia inngår fortsatt salving som en del av kroningen av den britiske monarken.
I den katolske kirke og den ortodokse kirke utføres salving som en del av tre sakramenter: ferming, prestevielse og sykesalving.


== Se også ==
Ferming
Prestevielse
Sykesalving
Kroning


== Eksterne lenker ==
(en) Anointing – kategori av bilder, video eller lyd på Commons
Makkabeerne

Makkabeerne (hebraisk: מכבים‎ eller Maqabim, מקבים, Machabi eller Machado fra latin (marculatum) som betyr «Hammer» (gresk: Μακκαβαῖοι, /makav'εï/) var en jødisk slekt, hasmoneerne, og det generelle navnet på en jødisk opprørshær som tok kontroll over Judea som til da, på midten av 200-tallet f.Kr., hadde vært underlagt det hellenistiske Selevkideriket. Makkabeerne grunnla det hasmoneiske dynasti som styrte Judea fra 164 f.Kr. til 63 f.Kr. Dynastiet sikret jødisk religionspraksis, økte omfanget og grensene til Israels land, og reduserte innflytelsen til hellenistisk sivilisasjon og hellenistisk jødedom.
Som familie og dynasti begynte makkabeerne med det jødiske opprøret ved presten Mattatias som i 167 f.Kr. rasende slo hjel en hellenistisk representant og øvrighetsperson fra Selevkideriket som hadde forlangt at han skulle ofre til de greske guder. Det synes som om det var Mattatias' sønn, Judas makkabeeren, som kom til å skape navnet eller ble assosiert med det, muligens grunnet hans råskap i krig og ved at han svingte en hammer eller en slegge. Flere av slektens medlemmer ble deretter høvdinger og ledere i Judea, samtidig som de innehadde stillingen som yppersteprester.


== Navnet ==
Navnet makkabeer er ofte benyttet som synonym for hele det hasmoneiske dynasti, men de egentlige makkabeere var Judas Makkabeus og hans fire brødre (de fem sønnene til Mattatias). Navnet var Makkabeus («Makkabeeren») var et personlig tilnavn til Judas og ble også benyttet av senere generasjoner som ikke var direkte hans etterkommere. 
En forklaring på navnets opprinnelse er at det er avledet fra arameiske makkaba, «hammeren», i anerkjennelse av Judas' råskap eller fryktløshet i kamp. Den tradisjonelle jødiske forklaringen er at Makkabeus er et akronym for et vers i Tora som var krigsropet til makkabeerne, «Mi chamocha ba'elim YHWH», «Hvem er som du blant gudene, Herre?», foruten også å være et akronym for Matityahu Kohen ben Yochanan. Forskeren og poeten Aaron Kaminka har argumentert at navnet er en korrupsjon av Machbanai, et ledende kommando i hæren til kong David av Israel, se Første Krønikebok 12:13.


== Referanser ==
Torres del Parque

Torres del Parque, offisielt Residencias El Parque, er et boligkompleks i Bogotá. Det består av tre høyhus i murstein som er tegna av den colombianske arkitekten Rogelio Salmona. Det høyeste av dem har 37 etasjer og er 117 meter høyt. De befinner seg i bydelen La Macarena i det administrative distriktet Santa Fe, og blei oppført mellom 1965 og 1970. Komplekset ligger langs med tyrefetingsarenaen Plaza de toros de Santamaría i en halvsirkel, og siluetten skal dessuten harmonisere med formen på fjella Cerros Orientales i bakgrunnen.


== Eksterne lenker ==
(en) Torres del Parque – kategori av bilder, video eller lyd på Commons
Cerros Orientales (Bogotá)

Cerros Orientales er en liten fjellkjede i Colombias hovedstad Bogotá. Den er en del av den større fjellkjeden Cordillera Oriental, strekker seg i grove trekk fra nord til sør, og fungerer som byens naturlige østlige grense. Den dekker et område på over 14 000 hektar. Fjella er synlige fra de fleste steder i byen. Høyden over havet varierer fra 2 575 til 3 575 meter.
Fjelltoppene er Cerros Occidentales er, fra sør til nord:

La Teta
Aguanoso
Guadalupe
Monserrate
El Cable
El Chicó
El Chiscal
La Laguna
Pan de Azúcar
Liste over øyer i Aurskog-Høland

Liste over øyer i Aurskog-Høland er en liste over øyer over 5 dekar i innsjøer i Aurskog-Høland før sammenslåingen med Rømskog i 2020..


== Kilder ==
Kommunens kartgrunnlag
Cerro de Guadalupe

Cerro de Guadalupe er et fjell øst i Bogotá. Det har en høyde på 3 317 meter over havet og er en av de mest iøynefallende toppene i Cerros Orientales. På toppen står det en 15 meter høy kristusstatue og et lite kapell, i tillegg til et utsiktspunkt.


== Eksterne lenker ==
(en) Cerros de Guadalupe y Aguanoso – kategori av bilder, video eller lyd på Commons
Haserot

Haserot (hebraisk: חֲצֵרוֹת, «inngjerdninger»)  var ifølge Bibelen et av stedene som israelittene stoppet i løpet av sine førti års vandring i ørkenen. Det lå rundt fem dagers reise nord fra Sinaifjellet. Her ble de værende en tid og deres neste stopp var Paran-ørkenen ved grensen av Kanaan. Stedet synes å bestå av en inngjerding av steiner og tornebusker. Stedet har blitt forsøkt identifisert med Ain el-Hudhera («Kilden ved inngjerdningen»), rundt 48 km nordøst for Jebel Musa i retning Arabah.
Ved Haserot fortelles historien om kvinnen Mirjam som gikk imot Moses grunnet at han hadde giftet seg med en kvinne fra Kusj (Etiopia) og således utfordret hans religiøse autoritet. For dette ble hun straffet av Gud med en sykdom som oppgis å være tzaraat, en hudsykdom som i den norsk bibeloversettelsen oversettes til spedalskhet, men som antagelig mer sannsynlig var vitiligo. Da hun ble «frisk», eller kanskje heller underkastet seg Moses' autoritet, dro israelittene videre.


== Referanser ==
Monserrate

Monserrate er et fjell øst i Bogotá, og er den mest kjente av toppene i Cerros Orientales. Det har en høyde på 3 152 meter over havet. Fjellet er et viktig pilegrimsmål, og på toppen er det en kirke fra 1600-tallet. Det er også en av Bogotás mest populære turistattraksjoner, mest på grunn av den flotte utsikten over byen, og har en rekke restauranter og suvenirbutikker. Toppen kan nås både til fots, med taubanen Teleférico a Monserrate og med kabelbane.


== Eksterne lenker ==
(en) Monserrate – kategori av bilder, video eller lyd på Commons
Det sene tunge bombardementet

Det sene tunge bombardementet (STB) var en periode for rundt 3.8 till 4 milliarder år siden, da månen, jorden, Merkur, Venus og Mars var gjenstand for en rekke nedslag fra verdensrommet. Bevis for dette har blitt samlet fra analyser av månekratre og stein fra månen. STB formet kratre opp til størrelser med kontinenter. Bombardementet oppstod etter en relativ rolig periode på flere hundre millioner år.
Man vet enda ikke hva som forårsaket dette bombardementet. En teori er at Jupiters omløpsbane ble mindre og forårsaket at de ytre områdene i asteroidebeltet ble rensket. En del av disse himmellegemene skal så ha blitt sendt til det indre solsystemet på grunn av Jupiters gravitasjon. En annen teori er at et eller annet sted i solsystemet skal det ha skjedd en kraftig kollisjon som dannet en mengde løst steinmaterialer som senere ble asteroider. Nylig utførte datamodeller viser at de ytre planetenes gravitasjon kunne ha forårsaket at store mengder himmellegemer kom inn i det indre solsystemet.


== Eksterne lenker ==
"Late Heavy Bombardment was asteroidal, not cometary," The Geological Society, 4. mars 2002.
Britt, Robert Roy, "Evidence for Ancient Bombardment of Earth," 24. juli 2002.
Avenida Jiménez

Avenida Jiménez de Quesada, mest kjent som Avenida Jiménez, er en vei i Bogotás historiske sentrum. Den er 2,8 kilometer lang og strekker seg fra Teleférico a Monserrate ved Carrera 1 i øst, går forbi Iglesia de Las Aguas og krysser sentrum i vestlig retning før den møter Avenida Caracas, hvor den skifter navn til Avenida Centenario (Calle 13).
Bussystemet TransMilenios linje J går langs Avenida Jiménez, med stasjonene Avenida Jiménez, Museo del Oro og Las Aguas.


== Eje Ambiental ==
Avenida Jiménez er bygd over løpet til elva San Franisco, og den østlige delen av veien blei i 2001 gjort om til den såkalte Eje Ambiental. Denne strekninga er en brei, mursteinsbelagt gangsti omkransa av palmer og annen nasjonal flora, i tillegg til en kanal med vannet fra San Francisco-elva. De eneste kjøretøyene langs Eje Ambiental er TransMilenio-busser.


== Eksterne lenker ==
(en) Avenida Jiménez – kategori av bilder, video eller lyd på Commons
Jørund

Jørund er et norsk mannsnavn med opprinnelse i det norrøne navnet Jǫrundr, dannet av ledd som betyr «kamp» og «vinner». Jørund er også et sjeldent norsk kvinnenavn, dannet som en variant av Jorunn, som har norrøn opprinnelse og flere betydninger.


== Etymologi ==
Mannsnavnet Jørund har opprinnelse i det norrøne navnet Jǫrundr, som er dannet av norrøne jara, «kamp», og urnordiske -winduR, «vinner».
Kvinnenavnet Jørund er dannet som en variant av Jørunn, en dialektform av Jorunn. Dette navnet har opprinnelse i norrøne Iórunn og Iórunnr, dannet av leddene *jorr, «villsvin», jǫfurr, «høvding, konge», eller iór, «hest», sammensatt med unnr, «bølge», eller unna, «elske».


== Utbredelse ==
Den norrøne formen Iôrundr er kjent brukt i 26 runeinnskrifter fra vikingtiden, så navnet var antakelig mye brukt i Norden på den tiden. Jørund var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica. Mannsnavnet Jørund er ellers kjent brukt i Norge fra 1791, og har vært mest brukt på Vestlandet og i Trøndelag, men har ikke vært blant de mest brukte navnene.

Kvinnenavnet Jørund er kjent brukt i Norge fra 1615. Formen Jørunn er kjent fra ca 1900.
Jørund har norsk navnedag 25. juni.
Tabellen nedenfor gir en detaljert oversikt over populariteten til mannsnavnet Jørund og varianter av dette i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til kvinnenavnet Jørund og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jørund av Hólar (1200-tallet), islandsk biskop av Hólar
Jørund av Nidaros (død 1309), norsk erkebiskop av Nidaros
Jørund Telnes (1845–1892), norsk dikter
Jørun Bøgeberg (født 1958), norsk bassist, gitarist, låtskriver og sanger
Dag Jørund Lønning (født 1967), norsk sosialantropolog
Jørund Lie (født 1968), tidligere alpinsjef for det norske landslaget og interkommunal folkehelsekoordinator
Jørund Rytman (født 1977), norsk politiker
Jørund Aase Falkenberg (født 1978), norsk maler
Jørund Leknes (født 1982), norsk politiker
Jørund Buen, norsk gründer
Jørund Kopren, norsk programleder
Jørund Chand Torsvik (født 1982), norsk musiker


== Referanser ==


== Eksterne lenker ==
(en) Behind the Name: Jørund
(en) Think Baby Names: Jørund
Artur Rasizadə

Artur Tahir oğlu Rasizadə (født i 26. februar 1935) er en politiker og statsminister fra Aserbajdsjan.
Rasizada var medlem av det aserbajdsjanske kommunistpartiet før Sovjetunionen kollapset. Rasizade satt som statsminister i Aserbajdsjan fra 20. juli 1996 til 4. august 2003, da han gikk av, angivelig av helsemessige årsaker, slik at president Heydar Aliyev sin sønn Ilham Aliyev kunne overta statsminister-embetet. Rasizada fortsatte å fungere som statsminister for president Ilham Aliyev, imidlertid, var han ikke formelt tilbake som statsminister før den 4. november, etter at Ilham Alijev hadde overtatt som president. 


== Eksterne lenker ==
(en) Artur Rasizade – kategori av bilder, video eller lyd på Commons
Eugenia (navn)

Eugenia er et kvinnenavn dannet som en feminin form av mannsnavnet Eugenius, den latinske formen av det greske navnet Ευγένιος (Eugenios) som er dannet av leddene ευ, «god» og γενης (genes) «født».


== Utbredelse ==
Tabellen nedenfor gir en detaljert oversikt over populariteten til kvinnenavnet Eugenia og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Eugenia Kielland (1878–1969), norsk lyriker
Eugenia Silva (f. 1976), spansk modell
Eugenia Volodina (f. 1984), russisk modell
Eugenia Yuan, amerikansk skuespiller


== Referanser ==


== Eksterne lenker ==
(en) Behind the Name: Eugenia
(en) Think Baby Names: Eugenia
Jean Seberg

Jean Seberg (født 13. november 1938 i Marshalltown i Iowa, død 30. august 1979 i Paris i Frankrike) var en amerikansk skuespillerinne. 
Familien hennes var luthersk og av svensk, engelsk og tysk avstamning. Seberg studerte ved University of Iowa før hun begynte som skuespiller. Seberg spilte i til sammen 37 filmer vekselvis i Hollywood og Frankrike, deriblant Jean-Luc Godards Til siste åndedrag (1960), westernmusikalen Paint Your Wagon (1969) og katastrofefilmen Airport (1970). På toppen av karrieren sluttet Seberg å opptre i Hollywood-filmer. Hun var misfornøyd med rollene hun ble tilbudt og bemerket at noen av dem var på grensen til pornografi. Enkelte har hevdet at hun ble svartelistet fra filmindustrien som følge av en svertekampanje fra FBI, blant annet fordi hun støttet det politisk radikale Black Panthers Party på 1960-tallet. Andre har avvist at svartelisting noensinne fant sted. 
I august 1979 ble Seberg funnet død i baksetet på bilen sin, som var parkert nær leiligheten i Paris. Politirapporten slo fast at hun hadde tatt en overdose av barbiturater og alkohol og at dødsårssaken var  «sannsynlig selvmord». Imidlertid er det blitt stilt spørsmål ved hvordan hun kunne ha ført en bil med så store mengder alkohol som ble funnet i kroppen, og uten kontaktlinsene hun trengte for å kjøre. Et år senere begikk den franske forfatteren Romain Gary, som Jean Seberg var gift med fra 1963 til 1970, også selvmord. Seberg ble gravlagt på Cimetière du Montparnasse i Paris. 
I 1995 laget regissøren Mark Rappaport en dokumentarfilm om Jean Seberg.


== Filmografi ==


== Referanser ==


== Eksterne lenker ==
(en) Jean Seberg – kategori av bilder, video eller lyd på Commons 
(en) Jean Seberg på Internet Movie Database 
(sv) Jean Seberg i Svensk Filmdatabas 
(da) Jean Seberg på Filmdatabasen 
(da) Jean Seberg på Scope 
(fr) Jean Seberg på Allociné 
(en) Jean Seberg på AllMovie 
(en) Jean Seberg hos Turner Classic Movies 
(en) Jean Seberg hos Rotten Tomatoes 
(en) Jean Seberg hos The Movie Database
Hvitvinsglass

Hvitvinsglass eller rhinskvinsglass, glass til å drikke hvitvin av. I dag er hvitvinsglass gjerne laget av klart glass, men tidligere var ofte klokken eller hele glasset laget av farget, helst grønt eller brunt glass for at skjule urenheter. Hvitvinsglass rommer gjerne fra 0,12 til 0,15 liter.
På 1800-tallet begynner glassverkene å produsere store glass-serviser med glass tilpasset forskjellige viner og annen drikke. Det er tre hovedtyper hvitvinsglass. Den ene har form som ligner rødvinsglass, men ofte med høyere stett. Den andre typen har form som et champagneglass med høy, smal klokke, men champagneglasset er større. Den tredje har sylinder, eller trompetformet stett og kalles rømer.


== Litteratur ==
Berg, Jens W. (1996): Hadelandsglass 1900-1950. Oslo. ISBN 82-7003-159-3
Polak, Ada (1974): Gamle vinglass. Oslo. ISBN 82-7003-005-8
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Se hvitvinsglass i DigitaltMuseum


== Noter ==
Marc Singer

Marc Singer (født 29. januar 1948 i Vancouver, Britisk Columbia) er en canadiskfødt amerikansk skuespiller.
Singer ble født i en familie av musikere. Hans far, Jacques Singer, var en symfoni-dirigent, og hans moren, Leslie, var en konsert-pianist. Singers søster, Lori Singer, er også skuespiller og spilte blant annet rollen som Ariel i filmen Footloose. Marc vokste opp i Texas, USA. Singer er gift med skuespillerinnen Haunani Minnesota. Singer er mest kjent for sine roller i BeastMaster-filmserien og som karakteren Mike Donovan i den originale TV-serien V fra 1984 og senere i oppfølgeren V: The Final Battle, og i TV-serien V: The Series. Singer har vært gjesteskuespiller i flere TV-serier, blant annet Dallas, The Twilight Zone, The Hitchhikers, Murder, She Wrote, The Young and the Restless, The Ray Bradbury Theater og Highlander: The Series. Singer var samtidig aktiv på teater og opptrådte i flere teater-oppsetninger.


== Eksterne lenker ==
(en) Marc Singer på Internet Movie Database 
(sv) Marc Singer i Svensk Filmdatabas 
(da) Marc Singer på Filmdatabasen 
(fr) Marc Singer på Allociné 
(en) Marc Singer på AllMovie 
(en) Marc Singer hos Turner Classic Movies 
(en) Marc Singer hos The Movie Database
Angus Scrimm

Angus Scrimm (født 19. august 1926 i Kansas City i Kansas, død 9. januar 2016 i Los Angeles i California) var en amerikansk skuespiller.
Scrimm var kanskje mest kjent for å spille karakteren «Tall Man» i skrekkfilmen Phantasm fra 1979 og i denne filmens oppfølgere. Scrimm var opprinnelig journalist og han skrev og redigerte artikler for blant annet TV Guide, Cinema Magazine og Los Angeles Herald Examiner, og han hadde mange publikasjoner i flere andre aviser og magasiner.


== Referanser ==


== Eksterne lenker ==
(en) Angus Scrimm på Internet Movie Database 
(sv) Angus Scrimm i Svensk Filmdatabas 
(da) Angus Scrimm på Filmdatabasen 
(fr) Angus Scrimm på Allociné 
(en) Angus Scrimm på AllMovie 
(en) Angus Scrimm hos The Movie Database 
(en) Angus Scrimm hos Behind The Voice Actors
Rømer (drikkekar)

Rømer er drikkekar til vin og brennevin, i senere tid helst brukt som hvitvinsglass. Rømeren har buket klokke på en sylinder- eller trompetformet stett. Rømere er gjerne laget i glass, og formen ser ut til å være utviklet i Rhinområdet på 1400-tallet. I løpet av 1600-tallet lærte man å lage vannklart glass, men rømeren ble fortsatt laget i farget glass. Den ble svært populær i store deler av Nord-Europa og ble produsert i store mengder i Holland på 1600-tallet. På slutten av 1500-tallet begynner gullsmedene å lage rømere av sølv. Disse blir populære på 1600-tallet, men går av moten tidlig på 1700-tallet.Rømere av glass er gjerne laget helt eller delvis av grønt eller brunt materiale, og de er ofte dekorert med knopper eller rosetter. Rømere rommer gjerne fra 0,10 til 0,3 liter, men eldre rømere kan også være større.


== Litteratur ==
Norheim, Per Terje (1997): Norske sølvbegre. Gullsmedkunst i 300 år fra 1550 – 1850. Oslo. ISBN 82-512-0524-7
Polak, Ada (1974): Gamle vinglass. Oslo. ISBN 82-7003-005-8
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Se rømere av glass i DigitaltMuseum


== Noter ==
Evan Seinfeld

Evan Seinfeld (født 29. desember 1967) er en amerikansk musiker, skuespiller, film-regissør, fotograf og forfatter. 
Seinfeld har opptrådt i en rekke pornografiske filmer under pseudonymet Spyder Jonez. Han er best kjent for å spille bass-gitar og fungerte som vokalist for heavy metal-bandet Biohazard, og som den tidligere ektemannen til den pornografiske skuespillerinnen Tera Patrick. Paret annonserte deres skilsmisse den 30. september 2009, men de vil fremdeles være samarbeidspartnere. Seinfeld er bassist og vokalist i hardcore-bandet Biohazard. Evan var også bassist for det kortlevde gruppen Damnocracy. I mars 2007, debuterte Evan Seinfeld sammen med hans nye band, The Spyderz. Bandet ble opprinnelig kalt White Line Fever, inntil det ble oppdaget at et britisk band allerede brukte dette navnet.


== Referanser ==


== Eksterne lenker ==
(en) Evan Seinfeld – kategori av bilder, video eller lyd på Commons 
(en) Evan Seinfeld på Internet Movie Database 
(fr) Evan Seinfeld på Allociné 
(en) Evan Seinfeld hos The Movie Database 
(en) Evan Seinfeld på Adult Film Database 
(en) Evan Seinfeld på Internet Adult Film Database 
(en) Evan Seinfeld på Discogs 
(en) Evan Seinfeld på MusicBrainz 
(en) Evan Seinfeld på Songkick 
(en) Evan Seinfeld på Last.fm 
(en) Evan Seinfeld på AllMusic
Wilhelm av Schleswig-Holstein-Sonderburg-Glücksburg

Wilhelm (Frederik Wilhelm Paul Leopold) (født 4. januar 1785 – død 17. februar 1831) var den første hertug i den nyere linje av Schleswig-Holstein-Sonderburg-Glücksburg, en sidegren av huset Oldenburg, og stamfar til et fyrstehus som omfatter kongehusene i Danmark, Hellas, Norge og tronarvingen til Storbritannia gjennom sin sønn Christian IX av Danmark.
Han ble født i Lindenau, som sønn av Frederik Karl og Frederikke av Schlieben. Han var parets tredje og siste barn.  Wilhelm var gift med prinsesse Louise av Hessen-Kassel.
Hans sønn Christian av Schleswig-Holstein-Sonderburg-Glücksburg etterfulgte den fjerne slektningen Frederik VII av Danmark som konge av Danmark, som Christian IX, hovedsakelig på grunn av sitt ekteskap med Louise av Hessen-Kassel, niese av Christian VIII (Christian Frederik) og en langt nærmere slektning av den regjerende linjen av huset Oldenburg.
Wilhelm er bl.a. agnatisk tipp-tipp-oldefar til kong Harald V av Norge. Til hans etterkommere hører også en rekke andre av Europas regjerende monarker, slik som Margrethe II av Danmark og Elisabeth II av Storbritannia (samt hennes mann Philip, hertug av Edinburgh).


== Eksterne lenker ==
(en) Friedrich Wilhelm, Duke of Schleswig-Holstein-Sonderburg-Glücksburg – kategori av bilder, video eller lyd på Commons 
Dansk biografisk leksikon
The Peerage
Cybill Shepherd

Cybill Shepherd (født 18. februar 1950 i Memphis, Tennessee) er en Golden Globe-vinnende skuespiller, sanger og tidligere modell fra USA.
I 2003 var Shepherd gjeste-skuespiller i 8 Simple Rules. Shepherd har spilt rollen som Martha Stewart i to TV-filmer: Martha, Inc.: The Story of Martha Stewart fra 2003 og i Martha: Behind Bars fra 2005. Siden 2007, har Shepherd vært å se på Showtime-dramaserien The L Word som karakteren Phyllis Kroll. Den 7. november 2008, rapporterte TV Guide at Shepherd skulle være gjeste-skuespiller i en episode av TV-serien Criminal Minds på CBS. Gjennom hele sin skuespiller-karriere har Shepherd vært en frittalende aktivist for homofiles rettigheter, og for selvbestemt abort.
I 2009 ble Shepherd hedret av Human Rights Campaign i Atlanta ved å motta en likestillingspris. Hun har vært en forkjemper for ekteskap mellom homofile. Shepard var gift med David M Ford og datteren Clementine Ford ble født i 1979, men ekteskapet endte i skilsmisse i 1982. I 1987 ble Sheperd gravid med kiropraktor Bruce Oppenheim og giftet seg med ham. Hun fødte tvillingene Cyrus Zachariah og Molly Ariel Shepherd-Oppenheim under den fjerde sesongen av TV-serien Moonlighting som hun var med i. Paret ble skilt i 1990.


== Referanser ==


== Eksterne lenker ==
Offisielt nettsted 
(en) Cybill Shepherd – kategori av bilder, video eller lyd på Commons 
(en) Cybill Shepherd på Internet Movie Database 
(sv) Cybill Shepherd i Svensk Filmdatabas 
(da) Cybill Shepherd på Filmdatabasen 
(da) Cybill Shepherd på Scope 
(fr) Cybill Shepherd på Allociné 
(en) Cybill Shepherd på AllMovie 
(en) Cybill Shepherd hos Turner Classic Movies 
(en) Cybill Shepherd hos Rotten Tomatoes 
(en) Cybill Shepherd hos The Movie Database 
(en) Cybill Shepherd hos Internet Broadway Database 
(en) Cybill Shepherd på Discogs 
(en) Cybill Shepherd på MusicBrainz 
(en) Cybill Shepherd på Songkick 
(en) Cybill Shepherd på Genius — sangtekster